  Майя Бывальцева Удмуртиысь дышетскисьёслы но студентъёслы экологияя триатлонэ пыриськыны ӵектӥзы. Со «Час Земли» акци но «Другая планет» квест улсын радъяське, ивортӥз элькунысь ЭКА движенилэн пресс-службаез. Экологияя триатлон – асьмелэсь огъя коркамес яратэммес возьматыны усто луонлык, нош эшшо – шара вераны, мае асьмеос «тӥяны» вуттӥмы ни но котькудмы мар лэсьтыны быгатӥськомы улыны ярамон инкуазез утён понна. Триатлонлэсь куронъёссэ быдэсъяса, пыриськисьёс творчествоя быгатонлыкъёссэ возьматыны но ӝытэз нокыӵе гаджетъёстэк, матысь адямиосын вераськыса ортчытыны быгатозы Наталья Чудовская, «Другая планета» квестлэн координаторезМар кароно акцие пырисько понна: - 27-тӥ южтолэзе, «Час Земли» дунневыл акци борды итӥськыса, интыысь дыръя 20 час 30 минутысен тылэз но но электроарбериосты кысоно, собере планетамы сярысь  мерлыко вотэсъёсы #откройся #квестдругаяпланета.рф #откройсяУдмуртия хештегъёсын поттоно; - одӥг минутозь «Признание в любви к планете» видео кылдытоно но сое #влюбленные впланетуУдмуртия #квестдругаяпланета.рф хештегъёсын мерлыко вотэсъёсы поттоно; - матысь адямиосын планетамылэн экологиен герӟаськем ужпумъёсыз но Музъемез утьыны амалъёс сярысь интервью гожтоно. Вераськонлы йылпумъянъёсъя 3 минутозь видео лэсьтоно яке вераськонлэн пуштросэныз но туспуктэмъёсын пост гожтоно; - 9-тӥ южтолэзёзь радъясьёсын ӵектэм  гожтоно. Триатлонлэн жюриез котькуд ужез дунъялоз. Тужгес трос баллъёс басьтэм муртъёсты кузьымъёсын пусъёзы, нош видеороликъёсынызы но туспуктэмъёсынызы люкиськемъёслы нимъем дипломъёс сётозы. «Другая планета» квест егитъёсты «вож» ӧнеръёсы кыскон, инкуазез утён малпанэз кылдытон вылысь радъяське. Тодэ вайытом, кылем арын Удмуртиысь сизьым пиналъёслэн суредъёссы «Экология глазами детей» огъяросси мерлыко ӵектосын вормизы.  Тегъёс: Ижкар егитъёс Удмуртия пиналъёс инкуазь  